ILMUTUSRAAMAT AVANEB
Sarja 20'ndas osas arutleb
Paavo Järvineni poolt kokkukutsutud asjatundjate rühm
selle üle, kuidas Saatan lõplikult hävitatakse
ja kuidas Jumal loob uue taeva ja uue maa.
"Pärast seda nägin ma veel teist inglit, kellel oli suur meelevald,
tulevat taevast alla,
ning maailm läks valgeks tema hiilgusest.
Ta hüüdis võimsa häälega:
Langenud, langenud on suur Paabel
ning on saanud kurjade vaimude eluasemeks
ning kõigi rüvedate vaimude varjupaigaks
ja kõigi rüvedate lindude varjupaigaks
ning kõigi rüvedate loomade ja vihatute varjupaigaks!
Sest tema hooruse raevuviinast on joonud kõik paganad
ning temaga on hooranud maailma kuningad
ning ilmamaa kaupmehed on rikastunud tema toretsemisest!”
Ja ma kuulsin teist häält taevast hüüdvat:
Tulge temast välja, mu rahvas, et te ei saaks tema pattude osaliseks
ning et te ei kannaks midagi tema nuhtlustest!
Sest tema patud on ulatunud taevani
ning Jumalale on tulnud meelde tema ülekohtused teod.
Makske temale kätte, nõnda nagu tema on kätte maksnud,
ning tasuge temale kahevõrra tema tegude järgi;
karikasse, mille ta on valanud täis, valage talle kahevõrra,
niipalju kui tema on iseennast ülistanud ja toretsenud,
niisama palju andke temale piina ja leina!
Tema ütleb oma südames:
Ma istun kuningannana ega ole lesk ja ei saa iialgi näha leina.
Seepärast tulevad ühel päeval talle nuhtlused:
surm ja lein ja nälg, ning ta põletatakse ära tulega,
sest võimas on Issand Jumal, kes on mõistnud kohut tema üle.
Tema pärast hakkavad nutma ja halisema ilmamaa kuningad,
kes temaga on hooranud ja toretsenud,
kui nad näevad tema põlemise suitsu,
seistes kartusest tema piina ees kaugel eemal ja hüüdes:
Häda, häda, suur linn, Paabel, võimas linn,
sest üheainsa tunniga on tulnud su kohtumõistmine!”
Ja ilmamaa kaupmehed nutavad ja leinavad tema pärast,
sest keegi ei osta kunagi enam nende kaupa."
Aga edasi, 18. Peatükis, toimub Paabel langemine.
Ja 20. salmis öeldakse:
"Rõõmusta tema pärast, taevas, ning pühad ja apostlid ja prohvetid,
sest Jumal on teie kaebuse mõistnud tema kanda!”
Neljandas salmis aga öeldakse:
Tulge temast välja, mu rahvas, et te ei saaks tema pattude osaliseks
ning et te ei kannaks midagi tema nuhtlustest!"
See tähendab seda, et Paabelis elab ka Jumala rahvast
ja neil kästakse sealt ära tulla.
See viitab sellele, et alati leidub ka selliseid usklikke,
kes ühel või teisel põhjusel
ei ole ära tundnud nende süsteemide olemust.
Nad on nagu lõimunud selle süsteemiga.
Aga Jumal näeb neid seal ja käseb neid sealt välja tulla.
Mis aga puutub meie aja usklikesse, siis ka meile kehtib sama kutse.
Peame ka oma isiklikus elus ütlema lahti ebapuhtast usust,
maailma vaimust ning muust sellisest.
Peame alati kuuletuma Jumala häälele
ja tegema selle järgi.
See on Paabeli vaim.
Teda nutavad taga ilmamaa kuningad ja kaupmehed,
sest neile on see suurim häving.
10. salmis öelduga põhjendaksin mõtet,
et tegemist võib olla reaalselt Babüloni linnaga.
Siin on öeldud: "Häda, häda, suur linn, Paabel, võimas linn,
sest üheainsa tunniga on tulnud su kohtumõistmine!"
Ja siis algab selle linna taganutmine, millele ka Juhani viitas.
"Pärast seda ma kuulsin
otsekui suure rahvahulga valju häälekõma taevast hüüdmas:
Halleluuja! Pääste ja kirkus ja vägi on meie Jumalal,
sest tema kohtumõistmised on tõelised ja õiged!
Ta on ju mõistnud kohut suure hoora üle,
kes laostas ilmamaad oma hooramisega,
ning ta on oma sulaste vere temale kätte maksnud!”
Ja nad hüüdsid teist korda: Halleluuja!
Tema suits kerkib üles igavesest ajast igavesti!”
Need kakskümmend neli vanemat ja neli olevust heitsid maha
ning kummardasid Jumalat, kes istub troonil
ja hüüdsid: Aamen, halleluuja!”
Ja troonilt kostis hääl:
Kiitke meie Jumalat kõik tema sulased, kes teda kardate,
pisikesed ja suured!”
Ma kuulsin otsekui suure rahvahulga häälekõma
ning otsekui suurvee kohinat
ning otsekui võimast piksemürinat hüüdmas:
Halleluuja! Sest Issand, meie Jumal, Kõigeväeline,
on hakanud valitsema kuningana!
Rõõmustagem ja hõisakem ja andkem talle au,
sest Talle pulmad on tulnud
ning tema naine on ennast seadnud valmis,
ja talle on antud, et ta riietuks säravasse puhtasse peenlinasesse.”
See peenlinane on pühade õiged seadmised.
Ingel ütles mulle: Kirjuta:
Õndsad on need, kes on kutsutud Talle pulmasöömaajale.”
Ta ütles mulle: Need on Jumala tõelised sõnad.”
Ja ma heitsin maha tema jalge ette, et teda kummardada.
Ja ta ütles mulle: Vaata, ära tee seda!
Ma olen kaassulane sinule ja su vendadele,
kellel on Jeesuse tunnistus.
Kummarda Jumalat,
sest Jeesuset unnistajaks on prohvetluse vaim!”
19. ptk.'s võib hakata Ilmutusraamatut kenasti kokku võtma
sõnadega, et Jeesus tuleb ja võidab ära metsalise.
Tõelised ja õiged on tema kohtumõistmised.
Tähtis on meeles pidada seda, kellele kuulub lõpuks võit.
Halleluuja, aamen!
Ma tõlgitseksin 7. ja 8. salmi sedasi:
Kogudus on Kristuse kohtujärje ees ja on saanud oma autasud kätte,
et minna koos Kristusega purustama Antikristuse võimu.
17. ptk 14. salmis öeldakse:
"Koos Tallega võidavad need, kes on kutsutud ja valitud ja ustavad."
Pulmad toimuvad siin maa peal
nagu ma ühes osas viitasin Akseli Puhakainen'i sõnadele:
"Pulmad toimuvad, kui plats on puhas."
Siis algab Talle pulmasöömaaeg.
Nad riietusid puhtasse, säravasse peenlinasesse,
mis tähendab pühade õigust ja õigeid tegusid.
Selles sisalduvad mõlemad, mis tähendab,
et nad on saanud oma palga Kristuse kohtujärje ees.
Seal on omad (juudid) ja külalised (muud rahvad) maa peal,
kus need pulmad peaksid toimuma.
Mitte taevas, kus asub Kristuse kohtujärg.
Kas te olete päri selle minu tehtud skeemiga?
Pulmad toimuvad siis maa peal?
Juba aastakümneid tagasi kujunes mul samasugune arvamus
ja mõtlesin, et olen ainuke Soomes,
kelle arvates toimub pulmapidu maa peal.
Enne seda on üks-kaks usklikku jaganud seda arvamust.
See on minu jaoks meeldiv üllatus,
et Juhani on sama meelt pulmapeo toimumiskoha suhtes.
Aga vaata Paavo, see on kirjas 7. salmis:
"Rõõmustagem ja hõisakem ja andkem talle au..."
Kui pulmad oleksid taevas,
siis ei oleks kirjutatud: "Talle pulmad on tulnud..."
See on nii Ilmutusraamatu 19. ptk.'s, 7. salmis.
Ma loen: "Rõõmustagem ja hõisakem ja andkem talle au,
sest Talle pulmad on tulnud..."
Selles kirjakohas ollakse ju parasjagu taevas.
Mõtleme nüüd selle üle natuke rohkem.
Mõelge nende sõdade üle, mis on tulemas.
Kolmandik maakerast jääb puutumata,
kaks kolmandikku hävineb sõdades täielikult.
Tuumapommidega hävitatud.
Maa on varemetes.
Kas need pulmad toimuvad siis siin?
Minu meelest toimuvad.
Talle pulmad on tulnud ja tema Naine on end valmis seadnud.
Ta tuleb kohtujärje eest pulmareisiks maa peale.
See ei toimu välgukiirusel,
sest 7 kuud maetakse Harmagedooni lahingus langenuid.
Mul on olnud selline probleem usklikuks saamisest saadik,
et lugedes Matteuse evangeeliumi 22. peatükki
ja ka teisi evangeeliume,
siis mõtlesin lugedes, kui nõrk see pitsat meis saab olla?
Algul uskusin,
et need pulmad toimuvad taevas - nagu oli õpetatud.
Aga kuidas sai pulma tulla mees, kellel ei olnud pulmariideid?
Olin noore usklikuna hämmingus,
kuidas saab taevasesse pulma tulla mees,
kellel pole seljas pulmariideid?
Mul kulus 30. aastat, kuniks ühtäkki mõistsin,
et need pulmad toimuvad maa peal siis,
kui Iisrael hüüab: "Tule Issand Jeesus!"
Õndsad on need, kes on kutsutud Talle pulmasöömaajale. Aamen.
Sinna tuleb ka lihalikke rahvaid, kes kõik ei ole sugugi taevasse võetud
Pöördumine hakkab toimuma pikkamööda.
Valgust tuleb juurde.
"Ma nägin taeva olevat avatud, ning ennäe: valge hobune!
Selle nimi, kes tema seljas istus, on Ustav ja Tõeline
ning tema mõistab kohut ja sõdib õiguses.
Tema silmad olid nagu tuleleek ning ta peas oli palju peaehteid.
Neile oli kirjutatud nimi, mida ei tea keegi muu kui tema ise.
Ja tal oli üll verre kastetud kuub
ning oli nimetatud tema nimi - Jumala Sõna.
Taevased väehulgad järgnesid talle valgete hobuste seljas,
üll valge puhas peenlinane.
Ja ta suust välkus vahe mõõk, et sellega raiuda paganaid,
ning tema ise hoidis neid raudsauaga kui karjane.
Tema ise tallas Kõigeväelise Jumala raevuviina surutõrt.
Ja temal oli tema kuue ja puusa peale kirjutatud nimi
Kuningate Kuningas ja isandate Issand.”
Ma nägin üht inglit seisvat päikeses ning see hüüdis suure häälega
kõigile keset taevast lendavaile lindudele:
Tulge, lennake kokku Jumala suurele söömaajale,
et te saaksite süüa kuningate liha ja sõjapealike liha ja vägevate liha
ning hobuste ja nende seljas istujate liha
ning kõigi vabade ja orjade ning pisikeste ja suurte liha!”
Ma nägin metsalist ja ilmamaa kuningaid
ja nende väehulki kogunevat sõda pidama temaga,
kes istus valge hobuse seljas, ning tema väehulgaga.
Ja metsaline võeti vangi ning koos temaga valeprohvet,
kes tema ees oli teinud tunnustähti, millega ta eksitas neid,
kes olid võtnud endale metsalise märgi
ja kummardanud tema kuju.
Nad mõlemad visati elusalt tulejärve, mis põleb väävlis.
Teised tapeti mõõgaga,
mis välkus selle suust, kes istus hobuse seljas.
Ja kõigi lindude kõhud said täis nende lihast."
Valge hobune ja selle seljas istuja lähevad ja võtavad vangi saatana
ja metsalise ning valeprohveti saatana nähes.
Elavana heidetakse nad tulejärve, mis põleb väävlis.
Seejärel moodustatakse 1000-aastane kuningriik.
Kuningate liha söömise kohta on erinevaid tõlgendusi.
Samal teemal räägitakse Sakarja raamatus
ja ka Hesekieli raamatus jne.
Selle lõpptulemuseks on
Antikristuse täielik ja lõplik hävitamine.
See saab toimuma peale 1000-aastast kuningriiki.
Nad heidetakse ju nüüd tulejärve, sest peale 1000-aastast riiki öeldakse:
"Sinna, kus metsaline ja ka valeprohvet on."
Aga neile antakse veel võimalus rahvaste eksitamiseks.
Kurat saab võimaluse, aga nood ei pääse sealt enam.
Metsaline ja valeprohvet lõpetavad oma eksistentsi põrgus.
Saatan langeb alles peale 1000-aastast rahuriiki.
Miks Jumal laseb saatanal nii kaua tegutseda?
Jumal annab saatanale võimaluse näidata, milleks too võimeline on.
Maa peal on siis inimesi, kes ei tunne hingevaenlase olemust.
Läbi tuleb proovida ka 1000-aastase rahuriigi ajal sündinud.
Olen mõelnud selle üle, miks saab saatan sel ajajärgul
veel võimaluse rahvaste eksitamiseks?
Kuidas veel nii paljud teda järgima hakkavad?
See on põhjustatud sellest, et need sugupõlved,
kes on sündinud 1000-aastase rahuriigi ajal,
on läbi katsumata.
Seetõttu ongi palju neid, keda veel saadakse eksitada.
Selge see, et ka 1000-aastase rahuriigi ajal
sünnib uusi inimesi,
kes igavesse ellu pääsemiseks vajavad uuestisündi.
Kuigi sel ajal on Jumala Vaim võimsalt maa peal
ja saatan ei ole inimesi ahvatlemas,
ei võta siiski mitte kõik päästet vastu ega sünni uuesti ülalt.
Nad on valmis minema kaasa saatana ahvatlustega kohe,
kui too uuesti vabaks lastakse.
"Ma nägin taevast alla tulevat ingli,
kellel oli sügaviku võti ja suured ahelad käes.
Ja ta võttis kinni lohe, selle muistse mao,
kes on Kurat ja Saatan,
ning aheldas ta tuhandeks aastaks ning viskas ta sügavikku
ja sulges ta luku taha ning pani pealt pitseriga kinni,
et ta enam ei eksitaks rahvaid, kuni need tuhat aastat saavad täis.
Pärast seda peab teda natukeseks ajaks lahti lastama.
Ja ma nägin troone ja neid, kes nende peal istusid;
ja kohus anti nende kätte;
ning ma nägin nende hingi, kelle pead olid kirvega maha raiutud
Jeesuse tunnistamise pärast ja Jumala sõna pärast,
ja kes ei olnud kummardanud metsalist ega tema kuju
ega olnud võtnud tema märki oma otsaette ega käe peale.
Nad tõusid ellu
ning valitsesid kuningatena koos Kristusega tuhat aastat.
Aga muud surnud ei tõusnud ellu, kuni need tuhat aastat said täis.
See on esimene ülestõusmine.
Õnnis ja püha on see, kes saab osa esimesest ülestõusmisest;
nende üle ei ole teisel surmal meelevalda,
vaid nad on Jumala ja Kristuse preestrid
ning valitsevad koos temaga kuningatena tuhat aastat.
Kui need tuhat aastat otsa saavad, lastakse saatan oma vanglast lahti
ning ta läheb välja eksitama paganaid, kes on ilmamaa neljas nurgas -
Googi ja Maagoogi,
koguma sõtta neid, kelle arv on nagu mereliiv.
Ja nad tulevad üles ilmamaa lagendikule
ja piiravad ümber pühade leeri ja armastatud linna.
Ja taevast langeb tuli ning sööb nad ära.
Ja kurat, nende eksitaja, visatakse tule- ja väävlijärve,
kus on ka metsaline ja valeprohvet;
ning neid piinatakse päevad ja ööd igavesest ajast igavesti."
20. peatükis räägitakse suurest aujärjest,
mille ette inimesed kokku kogutakse.
12. salmis öeldakse:
"Ja ma nägin surnuid, suuri ja pisikesi, seisvat trooni ees,
ning raamatud avati.
Teine raamat avati, see on eluraamat.
Ja surnute üle mõisteti kohut sedamööda,
kuidas raamatuisse oli kirjutatud, nende tegude järgi.
Ja meri andis tagasi oma surnud
ning surm ja surmavald andsid tagasi oma surnud
ning igaühe üle mõisteti kohut tema tegude järgi.
Ja surm ja surmavald visati tulejärve. See on teine surm - tulejärv."
Siinkohal räägitakse viimasest kohtumõistmisest,
mis tähendab eelkõige seda,
et siin ei ole enam ülesvõetud kogudust.
Viimases kohtumõistmises osalevad inimesed
on 1000-aastase kuningriigi ajal elanud inimesed.
Öeldakse ka nii, et need on ainult pääsemata inimesed.
Kuid ilmselt nii see ei ole,
sest ka 1000-aastase riigi eksisteerimise ajal
tuleb palju inimesi usule.
Nende nimed on kindlasti eluraamatus.
Keda iganes ei leitud olevat eluraamatusse kirjutatud,
see visati tulejärve.
See on teine surm - lahutatus Jumalast igaveseks.
Sina, kes sa vaatad seda saadet, saad ka ise osaleda,
helistades vanal heal tuttaval numbril 900 1777 (kuula sõnum lõpuni)
Kõne hind on 7 eurot.
Selle annetusega osaled evangeeliumi rõõmusõnumi levitamisel.
Saad olla kaasosaliseks TV kaudu Jumala kuningriigile hingede võitmisel.
Ole õnnistatud ja Issand tasugu sulle!
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Info annetamise kohta on leitav ka: www.tv7.ee/toetamine
Peale kõiki neid sündmusi loob Jumal uue taeva ja uue maa.
Seal elavad vaid õiged.
Nii see on.
Jumal ei tule selle maailma lähikonda enne,
kui viimase kohtuotsuse teostamiseks.
See õpetus on vale, et Jeesus on loodud ingel
ja Jumal ilmus talle põlevas põõsas.
Messias oli enne lihakssaamist.
Viimane, 21. peatükk, on võimas.
"Jumala telk on inimeste juures.
Tema pühib ära iga pisara nende silmist
ning surma ei ole enam ega leinamist ega kisendamist,
ning valu ei ole enam."
Minu jaoks on see suur lohutus.
"Ma nägin uut taevast ja uut maad;
sest esimene taevas ja esimene maa olid kadunud
ning merd ei olnud enam.
Ja ma nägin püha linna, uut Jeruusalemma,
taevast Jumala juurest alla tulevat,
valmistatud otsekui oma mehele ehitud mõrsja.
Ja ma kuulsin valju häält troonilt hüüdvat:
Vaata, Jumala telk on inimeste juures ning tema asub nende juurde elama
ning nemad saavad tema rahvaiks
ning Jumal ise on nende juures nende Jumalaks.
Tema pühib ära iga pisara nende silmist
ning surma ei ole enam ega leinamist ega kisendamist,
ning valu ei ole enam, sest endine on möödunud.”
Ja troonil istuja ütles: Vaata, ma teen kõik uueks!”
Tema ütles: Kirjuta, sest need sõnad on ustavad ja tõelised!”
Ja ta ütles mulle: See on sündinud! Mina olen A ja O, algus ja ots.
Mina annan janusele ilma tasuta eluvee allikast.
Võitja pärib selle kõik
ning mina saan temale Jumalaks ja tema saab minule pojaks.
Aga argade ja uskmatute ja jäledate ja mõrtsukate ja hoorajate ja nõidade
ja ebajumalateenijate ja kõigi valetajate osa
on tule ja väävliga põlevas järves, see on teine surm.”
Loeksin teile veel ka 22. peatükist:
"Ta näitas mulle eluvee jõge, säravat nagu mägikristall.
See saab alguse Jumala ja Talle troonist."
Selle maailma ehk Paabeli voogude ääres
me istume ja nutame.
Aga need vood lähtuvad Talle ja Jumala troonist.
Selle ääres ei nuteta, vaid kõik pisarad on ära pühitud.
Ülistuslauludes ülistatakse kõigeväelist Jumalat
ja palju muid häid asju,
aga Ilmutusraamat ülistab Talle.
Ilmutusraamatus on 36 korda mainitud sõna Tall,
mis tähendab Jeesust.
Meiegi lauludes peab Tall olema kesksel kohal.
Tahaksin lõpetuseks öelda veel mõned sõnad.
Kui vaimulikes ringkondades
räägitakse tihti ilmutustest ja ilmutusteabest,
siis selle all mõeldakse seda,
et saadakse ajakohaseid ilmutusi ja nägemusi,
mis on reaalselt tajutavad.
Mida meist ilmselt igaüks on mingil määral kogenud.
Aga see Jumala Sõna on suurim ilmutus.
Lisaks kõigele on see kirjutatud paberile.
Püha Vaim tahab seda avada meile.
Need olid suurepärased lõpusõnad, tänud Jumalale!
Oleme uurinud Ilmutusraamatut ja tulevasi sündmusi
ja saame edaspidi näha, kas olime õigetel jälgedel.
Igaljuhul tahan teid tänada, et tulite ja nägite vaeva.
Tänud teile, et olite siin need kaks päeva.
Kas vaatajad saavad saata sulle tagasisidet?
See on hea mõte! Kindlasti võib saata tagasisidet.
Võid saata meile tagasisidet meiliaadressil: tagasiside@tv7.ee
Jagame neid siis vastajate vahel.
Asjalikele küsimustele vastame kindlasti.
Tänud meiega koosoldud aja eest!
Jääme palvesse ja palvetame, et Ilmutusraamat ja selle sündmused
meile kõigile veelgi selgemaks saaksid.
Tõlge: Kuno Kivikink